SIR আবহে সম্প্রীতিতে জোর, ৬ ডিসেম্বর সংহতি সমাবেশে মমতা-অভিষেক

কলকাতা: ছাব্বিশের বিধানসভা নির্বাচনের (WB Assembly Election 2026) আগে বঙ্গে চলছে এসআইআরের কাজ। SIR আবহে এবার সংহতি দিবসে বৃহত্তর সমাবেশ করতে চলেছে তৃণমূল কংগ্রেস (Trinamool Congress)। ৬ ডিসেম্বর সংহতি সমাবেশে (Sanhati Diwas 6th December) উপস্থিত থাকবেন মমতা বন্দ্যোপাধ্যায় ও অভিষেক বন্দ্যোপাধ্যায় (Abhishek Banerjee)। আগামী ৬ ডিসেম্বর এই সভা হবে মেয়ো রোডে গান্ধি মূর্তির পাদদেশে। এই সমাবেশের দায়িত্বে সাধারণত থাকে সংখ্যালঘু সেল। এবার তাদের পাশাপাশি থাকছে ছাত্র-যুবরা। সাম্প্রদায়িক সম্প্রীতি রক্ষায় রাজনৈতিক উত্তেজনার মধ্যে শান্তি ও ঐক্যের বার্তা প্রচার করবে এই সমাবেশ। ওইদিনের সমাবেশে মমতা বন্দ্যোপাধ্যায় (Mamata Banerjee), অভিষেক বন্দ্যোপাধ্যায়ের উপস্থিতির দিকে নজর থাকছে সব মহলের। তাঁরা কী বার্তা দেন, তা নিয়েও আগ্রহ রাজনৈতিক মহলে।

মঙ্গলবার এক ভিডিও বার্তায় তৃণমূলের রাজ্য সহ-সভাপতি জয়প্রকাশ মজুমদার জানিয়েছেন, প্রতি বছর ৬ ডিসেম্বর সংহতি দিবস পালিত হয়, এটা আমাদের সাংবিধানিক অধিকার। বাবরি মসজিদ ধ্বংসের দিনটিতে জাতীয় ঐক্য, সম্প্রীতি দিবস হিসেবে পালন করা হয় প্রতি বছর। প্রতি বছরের মতো এ বছরও কেন্দ্রীয়ভাবে মেয়ো রোডে আয়োজিত হবে এই কর্মসূচি। যদিও প্রতিবছর সংখ্যালঘু সেল এই অনুষ্ঠানের দায়িত্বে থাকে, এবছর দায়িত্ব দেওয়া হয়েছে তৃণমূলের যুব ও ছাত্র সংগঠনকে। সূত্রের খবর, অন্যান্য বছরের চেয়ে এবছর তৃণমূল সংহতি দিবসের আয়োজনে বেশি জোর দিচ্ছে। রাজনৈতিক মহলের মতে, এসআইআর ঘিরে রাজ্যে রাজনৈতিক বিতর্ক তুঙ্গে। এই সংহতি দিবসের মঞ্চকে প্ল্যাটফর্ম হিসেবে ব্যবহার করে রাজ্যের আইন-শৃঙ্খলা নিয়ে বিজেপির তোপ ডাকতে পারে তৃণমূল। কুণাল ঘোষ বলেন, ‘‘সংহতি দিবস তৃণমূলের কাছে শুধু সাম্প্রদায়িক সম্প্রীতির বার্তা দেওয়ার দিন নয়, বরং বিজেপির ‘ধর্মের রাজনীতি’র বিরুদ্ধে আওয়াজ তোলারও দিন।

আরও পড়ুন:ডুয়ার্সে আত্মঘাতী বিএল‌ও! ‘SIR-র কাজের চাপেই মৃত্যু’, ক্ষোভ মুখ্যমন্ত্রীর

অন্য খবর দেখুন